PolyAgent/wiki_georgian_en_parallel_20231101 huggingface dataset:
ჯეიმზ ჰარბორდი

ჯეიმზ ჰარბორდი
ჯეიმზ გუთრი ჰარბორდი (დ. 21 მარტი, 1866, ილინოისი — გ. 20 აგვისტო, 1947, ნიუ-იორკი) — ამერიკის შეერთებული შტატების არმიის ოფიცერი, გენერალ-ლეიტენანტი. პირველი მსოფლიო ომის პერიოდში ევროპაში ამერიკული ჯარების შტაბის უფროსი.
ჯეიმზ ჰარბორდმა განათლება კანზასის სასოფლო-სამეურნეო კოლეჯში მიიღო. 1889 წლიდან მსახურობდა აშშ-ს არმიაში. მონაწილეობა მიიღო 1889 წლის კუბის ოკუპაციაში და ესპანურ-ამერიკულ ომში. 1901 წელს მიენიჭა კაპიტნის წოდება. მონაწილეობდა ამერიკა-ფილიპინების ომში. 1917 წლიდან ხელმძღვანელობდა ევროპის დასავლეთ ფრონტზე, საფრანგეთში განთავსებულ ამერიკული არმიის ნაწილებს. პირველი მსოფლიო ომის დასრულებისას იკავებდა ევროპაში ამერიკის ჯარების შტაბის უფროსის პოსტს.
1919 წელს განიხილებოდა ამიერკავკასიაში მოკავშირეთა უმაღლესი კომისრის პოსტზე, თუმცა, საბოლოოდ ამ პოსტზე შეკვეცილი უფლებამოსილებით (მხოლოდ სომხეთზე) დაინიშნა ამერიკელი პოლკოვნიკი ჰასკელი.
1919 წელს, პრეზიდენტმა ვუდრო ვილსონმა გენერალი ჰარბორდი დანიშნა „სომხეთში ამერიკული სამხედრო მისიის“ ხელმძღვანელად. გენერალს დაევალა სომხეთში და, ზოგადად, ამიერკავკასიაში არსებული პოლიტიკური, სამხედრო და ეკონომიკური მდგომარეობის შესწავლა, შესაძლებლობის შემთხვევაში, სომხეთზე ამერიკის მანდატის აღებისა და მანდატის აღსრულებისათვის საჭირო სავარაუდო დანახარჯების გათვლა. გენერლის მისია უშუალოდ სომხეთზე ვრცელდებოდა, თუმცა მას ევალებოდა შეესწავლა საქართველოსა და აზერბაიჯანის რეალობაც.
2 ოქტომბერს, ჰარბორდი თბილისში ჩამოვიდა, შეხვდა საქართველოს დემოკრატიული რესპუბლიკის მთავრობის წარმომადგენლებს. შემდგომში იმოგზაურა ბაქოში. მართალია, შეხვედრებისას ჰარბორდი ორივე ქვეყანაში ზარ-ზეიმითა და წვეულებებით მიიღეს, მაგრამ ამერიკელმა გენერალმა თავის ანგარიშებში საქართველოსა და აზერბაიჯანის მთავრობის შესახებ ნეგატიური განწყობები არ დამალა. ჰარბორდმა ანგარიშებში აღწერა ამიერკავკასიის ქვეყანათა შორის არსებული დაპირისპირებები და განსხვავებული მისწრაფებები. მისი აზრით, კავკასიაზე მანდატი, კონსტანტინოპოლთან და ანატოლიასთან ერთად, ერთ სახელმწიფოს უნდა აეღო, სხვაგვარად რეგიონის მართვა შეუძლებელი იყო.
1922 წელს, ჰარფორდმა არმია დატოვა და გახდა ამერიკის რადიო კორპორაციის პრეზიდენტი. 1942 წელს, მიენიჭა გენერალ-ლეიტენანტის წოდება. დაკრძალულია არლინგტონის ეროვნულ სასაფლაოზე.
ლიტერატურა
აშშ-ის არმიის გენერლები
დაბადებული 1866
დაბადებული 21 მარტი
გარდაცვლილი 1947
გარდაცვლილი 20 აგვისტო
ალექსანდრე ბაგრატიონ-იმერეტინსკი

ალექსანდრე ბაგრატიონ-იმერეტინსკი
ალექსანდრე გიორგის ძე ბაგრატიონ-იმერეტინსკი (დ. 1796 ან 1797 ― გ. 5 თებერვალი, 1862) — რუსეთის არმიის გენერალ-ადიუტანტი, კავალერიის გენერალი. ჭაბუკი ბაგრატიონი იმერეთის მეფე სოლომონ II-მ დააპატიმრა, როგორც ტახტის პოტენციური პრეტენდენტი. პატიმრობიდან გაქცევის შემდეგ (1811) დასახლდა რუსეთში. დაამთავრა პაჟთა კორპუსი. სამხედრო სამსახური დაიწყო კრნეტად ლაიბ-გვარდიის ულანთა პოლკში. თავი გამოიჩინა 1828–1829 რუსეთ-ოსმალეთის ომში როგორც ნიჭიერმა სამხედრო მოღვაწემ. მეთაურობდა ცხენოსანთა დივიზიას. დასაფლავებულია სანქტ-პეტერბურგში, ალექსანდრე ნეველის ლავრაში, ლაზარეს სასაფლაოზე.
ლიტერატურა
ბერძნიშვილი მ., მასალები XIX საუკუნის პირველი ნახევრის ქართული საზოგადოებრიობის ისტორიისათვის, წგნ. 1-2, თბ., 1983;
Юдин Н., Судьба князей Багратионов-Имеретинских в России, «Русский архив», 1897, № 10;
რუსეთის იმპერიის გენერლები
გარდაცვლილი 5 თებერვალი
გარდაცვლილი 1862
ქართველი გენერლები
იმერეთის სამეფოს ბაგრატიონები
მრავალწლოვანი მცენარეები

მრავალწლოვანი მცენარეები — ბალახოვანი მცენარეები ან ბუჩქბალახები, რომლებიც ცოცხლობენ 2 წელზე მეტს, ზოგიერთი რამდენიმე წელს, ზოგი 20-30 და 100 წელსაც კი. მრავალწლოვანი მცენარეებთა უმეტესობა ყვავილობს და ნაყოფმსხმოიარობს ყოველ წელს (პოლიკარპული მცენარეები), ნაწილი ფოთლებს მთელი წლის მანძილზე ინარჩუნებს (მარადმწვანე მცენარეები), უმეტესობას მიწისზედა ორგანოები კი არახელსაყრელ პირობებში კვდება და სიცოცხლისუნარიანობას მხოლოდ მიწისქვეშა ნაწილები (ფესურა, გორგლი, ბოლქვი, ფესვი) ინარჩუნებს. მიწისზედა ორგანოები შესაძლოა ნაწილობრივ გადარჩეს განახლების კვირტებით (როზეტი, მხოხავი ყლორტი და სხვა). ზოგ შემთხვევაში მცენარეთა დაყოფა ერთ-, ორ- და მარავალწლოვნებად პირობითია. მაგ., ტროპიკული მრავალწლოვანი მცენარეები აბუსალათინი ზომიერი ჰავის პირობებში ერთწლოვანია, დაბლობების ერთწლოვანი თივაქასრა კი მთამაღალის პირობებში — მრავალწლოვანი. იშვიათად მრავალწლოვანი მცენარეებს ხეებსა და ბუჩქებსაც აკუთვნებენ.
ლიტერატურა
მცენარეები
მებაღეობა
Camponotus limbiventris

Camponotus limbiventris — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
ვოდი

ვოდი — ფინეთის ყურის სამხრეთით, ნოვგოროდის ქვეყნის ჩრდილო-დასავლეთ ნაწილში მცხოვრები ბალტიისპირულ-ფინური ტომი. იხსენიება XI საუკუნის წყაროებში. ენა უახლოვდება ესტონური ენის ჩრდილო-აღმოსავლურ კილოკავს. ვოდის ცალკეული დასახლებებია ფინეთის ყურის სამხრეთ სანაპიროზე.
ლიტერატურა
ფინელ-უნგრელი ხალხები
რუსეთის ხალხები
კონსტანტინე თუმანიშვილი

კონსტანტინე თუმანიშვილი
კონსტანტინე პავლეს ძე თუმანიშვილი (დ. 7 ოქტომბერი, 1874, ქუთაისი — გ. 10 იანვარი, 1937) — ქართველი საზოგადო მოღვაწე, პუბლიცისტი.
დაიბადა კათოლიკური აღმსარებლობის აზნაურულ ოჯახში. დაამთავრა ქუთაისის გიმნაზია, შემდეგ სწავლობდა მოსკოვის უნივერსიტეტის იურიდიულ ფაკულტეტზე. იყო ქართველთა შორის წერა-კითხვის გამავრცელებელი საზოგადოების წევრი. 1905 წლიდან ფილიპე გოგიჩაიშვილთან ერთად მონაწილეობდა განახლებული გაზეთ „ივერიის“ გამოცემაში, შემდეგ იყო გაზეთ „ზაკავკაზიეს“ რედაქტორი. 1909 წელს იყო „ივერიის“ სარედაქციო ნაწილის გამგე. აქვეყნებდა პუბლიცისტურ წერილებს იმდროინდელი აქტუალური საზოგადოებრივ-პოლიტიკური პრობლემების შესახებ. აკრიტიკებდა სოციალ-დემოკრატებს. საბჭოთა ხელისუფლების წლებში ეკონომისტად მუშაობდა საქართველოს ადგილობრივი მრეწველობის სახალხო კომისარიატის სამთო მადნეულის სამმართველოში. 1937 წელს ტერორისტული და კონტრრევოლუციური საქმიანობის ბრალდებით დააპატიმრეს და დახვრიტეს.
ლიტერატურა
ქუთაისელი კათოლიკები XIX საუკუნეში / ნ. კვარაცხელია // ქუთაისის მუზეუმის მასალები : კრებული. - ქუთაისი, 1999. - №11. - გვ.88-97.
რესურსები ინტერნეტში
თუმანიშვილი კონსტანტინე პავლეს ძე // სტალინური სიები საქართველოდან [ელექტრონული მონაცემთა ბაზა] / ჰაინრიჰ ბიოლის ფონდი სამხრეთ კავკასიაში, ინფორმაციის თავისუფლების განვითარების ინსტიტუტი, საქართველოს შინაგან საქმეთა სამინისტრო, საერთაშორისო საზოგადოება „მემორიალი“, საქართველოში შვეიცარიის საელჩო. - 2013.
დაბადებული 7 ოქტომბერი
დაბადებული 1874
გარდაცვლილი 10 იანვარი
გარდაცვლილი 1937
ქართველი პუბლიცისტები
ქუთაისში დაბადებულები
საბჭოთა კავშირის რეპრესიების მსხვერპლნი საქართველოში
საქართველოს საისტორიო და საეთნოგრაფიო საზოგადოების წევრები
ქაისარლი

ქაისარლი — სოფელი აზერბაიჯანში, შაქი-ზაქათალის რეგიონის კახის რაიონში. მოსახლეობის რაოდენობა — 323 კაცი.
რესურსები ინტერნეტში
კახის რაიონის სოფლები
Business (სიმღერა)

Business (სიმღერა)
„Business“ — ამერიკელი რეპერ ემინემის სიმღერა და სინგლი ალბომიდან The Eminem Show. იგი გამოვიდა, როგორც პრომო-დისკი, შეზღუდული რაოდენობით. სიმღერაში ემინემი თავის თავს და Dr. Dre-ს ადარებს ბეტმენსა და რობინს, რომლებიც ჰიპ-ჰოპის ინდუსტრიაში პატრულირებენ.
სინგლის გამოცემას მუსიკალური ვიდეო არ მოჰყოლია, თუმცა მუსიკალური ტელეარხები ეთერში აჩვენებდნენ მის საკონცერტო ვერსიას.
სიმღერების სია
ბრიტანული CD1
"Business" – 4:20
"Bump Heads" (DJ Green Lantern-ის ვერსია) (G-Unit-თან ერთად) – 4:36
"Business" (საკონცერტო ვიდეო, ჩაწერილია ბარსელონაში) – 4:20
ბრიტანული CD2
"Business" – 4:20
"The Conspiracy" (Freestyle) (DJ Green Lantern-ის ვერსია) – 5:14
"Business" (საკონცერტო ვიდეო, ჩაწერილია დეტროიტში) – 4:20
ბრიტანული აუდიოკასეტა
"Business" – 4:20
"Bump Heads" (DJ Green Lantern-ის ვერსია) (G-Unit-თან ერთად) – 4:36
"The Conspiracy" (Freestyle) (DJ Green Lantern-ის ვერსია) – 5:14
გერმანული CD სინგლი
"Business" – 4:20
"The Conspiracy" (Freestyle) (DJ Green Lantern-ის ვერსია) – 5:14
"Business" (ინსტრუმენტული) – 4:20
"Business" (საკონცერტო ვიდეო, ჩაწერილია დეტროიტში) – 4:20
ავსტრალიური CD სინგლი
"Business" – 4:20
"Bump Heads" (DJ Green Lantern-ის ვერსია) (G-Unit-თან ერთად) – 4:36
"Business" (საკონცერტო ვიდეო, ჩაწერილია ბარსელონაში) – 4:20
გერმანული 3" CD სინგლი
"Business" – 4:20
"The Conspiracy" (Freestyle) (DJ Green Lantern-ის ვერსია) – 5:14
The Singles-ის ვერსია
"Business" - 4:13
"Bump Heads" (DJ Green Lantern-ის ვერსია) (G-Unit-თან ერთად) - 4:43
"Business" (აკაპელა) - 4:17
"Business" (ჩაწერილია ბარსელონაში)
ჩარტები
ყოველკვირეული ჩარტები
წლის საბოლოო ჩარტები
სქოლიო
ემინემის სიმღერები
2003 წლის სიმღერები
2003 წლის სინგლები
Shady Records-ის სინგლები
Aftermath Entertainment-ის სინგლები
Interscope Records-ის სინგლები
ფისტიკაური

ფისტიკაური, ბისტიკაური — ქართული ლექსთწყობის ერთ-ერთი უძველესი სახე, რომლის დამკვიდრება მიეწერა პოეტ ფისტიკას. ფისტიკაური ოცმარცვლიანი ოთხეპიანი სტროფია, რომელსაც მხოლოდ გარეგანი რითმა აქვს. ფისტიკაურის უძველესი ნიმუშები შეინიშნება ფისტიკამდეც, VII საუკუნეში თარგმნილს „პროკოფის მარტვილობაში“, აგრეთვე ეფრემ მცირის (XI საუკუნე) მიერ გადმოქართულებულ თხზულებაში „ელინთა ზღაპრობანი“. ფისტიკაურის ფორმითაა დაწერილი ჩახრუხაძის „თამარიანის“ VIII თავი, ვეფხისტყაოსნის 771-ე სტროფი. XVII—XVIII საუკუნეებში ამ საზომით შეთხზულ ლექსებს ვხვდებით საერო მწერლობის ბევრ ძეგლში, მათ შორის „ქილილა და დამანაში“.
ლიტერატურა
დარჩია ბ., ფისტიკაური სტროფი ვეფხისტყაოსანში, წგნ.: შოთა რუსთაველი. საიუბილეო კრებული, თბ., 1966;
მიქაძე გ., ნარკვევები ქართული პოეტიკის ისტორიიდან, თბ., 1974;
შანიძე ა., ფისტიკაურის ისტორიისათვის, «ლიტერატურული ძიებანი», 1944, ტ. 2;
ლექსთწყობა
ძველი ქართული ლიტერატურა
SN 1604

SN 1604 ან კეპლერის ზეახალი — ზეახალი ვარსკვლავი ჩვენს გალაქტიკაში, რომელიც გველისმჭერის თანავარსკვლავედში აღმოცენდა 1604 წელს, მზის სისტემიდან დაახლოებით 6000 პარსეკში. მისმა მაქსიმალურმა ხილვადმა ვარსკვლავურმა სიდიდემ 2,5-ს მიაღწია.
პირველად ამ ზეახალ ვარსკლავზე დაკვირვება 1604 წლის 9 ოქტომბერს მოახდინეს. კეპლერის ზეახალი მას დაარქვეს, ვინაიდან 17 ოქტომბრიდან მასზე დაკვირვებებს ახდენდა გერმანელი ასტრონომი იოჰანეს კეპლერი, რომელმაც შემდგომში იგი დაწვრილებით აღწერა.
ზეახალის ნარჩენები
გველისმჭერის თანავარსკვლავედი
ნერვული ბოჭკოების ტიპები

ნერვული ბოჭკოების ტიპები
აგზნების გატარების სიჩქარის, მოქმედების პოტენციალის სხვადასხვა ფაზის ხანგრძლივობისა და აღნაგობის მიხედვით ნერვულ ბოჭკოებს სამ ძირითად ჯგუფან ჰყოფენ, რომლებიც აღინიშნება ლათინური ასოებით A, B და С.
A ტიპის ბოჭკოები ოთხ ქვეჯგუფად იყოფა α, β, γ, და δ. ისინი მიელინის გარსითაა დაფარული. მათ შორის შედარებით მსხვილია α ბოჭკოები (Aα). თბილსისხლიან ცხოველებში და ადამიანებში მათი დიამეტრია 12-22 მკმ და ახასიათებთ აგზნების საკმაოდ დიდი სიჩქარით - 70-120 მ/წმ - გატარება.
ასეთი ბოჭკოები აგზნებას ატარებენ ზურგის ტვინის მოტორული ნერვული ცენტრებიდან ჩონჩხის კუნთებისაკენ (მამოძრავებელი ბოჭკოები) და კუნთების გარკვეული რეცეპტორებიდან შესაბამისი ნერვული ცენტრებისკენ. Aα ბოჭკოს მოქმედების პოტენციალის პიკი თბილსისხლიანებში 0.4-0.5 მწმ გრძელდება. მისი დამთავრების შემდეგ ვითარდება კვალის დეპოლარიზაცია (მოვლენა 15-20 მწმ-იანი ჰიპერპოლარიზაციის შემდეგ, როდესაც მემბრანას არ აქვს რეაგირება გამღიზიანებელზე), რომელიც გადადის კვალის ჰიპერპოლარიზაციაში (მოვლენა 40-60 მწმ-იანი დეპოლარიზაციის შემდეგ, როდესაც მემბრანას არ აქვს რეაგირება გამღიზიანებელზე).
A ტიპის ბოჭკოების დანარჩენ სამ ჯგუფს: Aβ, Aγ, და Aδ-ს ნაკლები დიამეტრი, აგზნების გატარების უფრო დაბალი სიჩქარე და ხანგრძლივი მოქმედების პოტენციალი ახასიათებთ. ეს უპირატესად მგრძნობიარე ბოჭკოებია, რომლებიც აგზნებას ატარებენ სხვადასხვა რეცეპტორიდან (შეხების, ზოგიერთი სახის ტკივილის, თერმორეცეპტორების (სითბო-სიცივეზე მორეაგირე) და შინაგანი ორგანოების რეცეპტორებიდან) ცენტრალურ ნერვულ სისტემაში.
გამონაკლისს წარმოადგენს მხოლოდ γ ბოჭკოები, რომელთა მნიშვნელოვანი ნაწილი აგზნებას ატარებს ცენტრიდანული მიმართულებით ზურგის ტვინის უჯრედებიდან ინტრაფუზური (კუნთოვანი ბოჭკოები, რომლებიც კუნთების რეცეპტორების, კერძოდ კუნთის თითისტარების შემადგენლობაში შედიან.
B ტიპის ბოჭკოებს მიეკუთვნება მიელინიანი, უპირატესად, ვეგეტატიური ნერვული სისტემის ბოჭკოები.
აგზნების გატარების სისწრაფე თბილსისხლიანი ცხოველების ამ ბოჭკოებში 2-18 მ/წმ-ია. B ტიპის ბოჭკოების მოქმედების პოტენციალის ხანგრძლივობა (1-2 მწმ) დაახლოებით სამჯერ აღემატება A ტიპის ბოჭკოების მოქმედების პოტენციალის ხანგრძლივობას.
ამ ბოჭკოების განმასხვავებელი თავისებურება ისაა, რომ მათ არ ახასიათებთ კვალის დეპოლარიზაცია.
C ტიპის ბოჭკოებს მიეკუთვნება ძალზე მცირე დიამეტრის (დაახლოებით 1 მკმ) უმიელინო ბოჭკოები. აგზნების გატარების სიჩქარე ამ ბოჭკოებში 3 მ/წმ არ აღემატება. C ტიპის ბოჭკოთა უმეტესობა სიმპათიკური ნერვული სისტემის ბოჭკოებია. С ტიპის ბოჭკოებს მიეკუთვნებიან, ასევე, ის ნერვული ბოჭკოები, რომლებიც მონაწილეობენ აგზნების გატარებაში ტკივილის და ზოგიერთი სიცივის, სითბოსა და წნევის შემგრძნები რეცეპტორიდან. ამ ტიპის ბოჭკოების მოქმედების პოტენციალი ხასიათდება შედარებით მეტი ხანგრძლივობით (თბილსისხლიან ცხოველებში 1 მწმ). მათ კვალის დეპოლარიზაციის ხანგრძლივი ფაზა (50-80მწმ) გააჩნიათ, რომელსაც თან სდევს კიდევ უფრო ხანგრძლივი (300-1000 მწმ)კვალის ჰიპერპოლარიზაცია.
ცენტრალური ნერვული სისტემა
გრიგოლ ასათის ძე

გრიგოლ ასათის ძე — ქართულ ისტორიულ წყაროებში ამ სახელით ცნობილია ჰერეთის ორი ერისთავი:
(გ. 1178), გრიგოლისძეთა (გიშელთა) ფეოდალური გვარის წარმომადგენელი. მონაწილეობდა დემნა უფლისწულის აჯანყებაში გიორგი III-ის წინააღმდეგ (1177-1178). დაიღუპა მეფის ლაშქართან ბრძოლაში;
მისი შვილიშვილი, ჰერეთის ერისთავი XII საუკუნის 80-90-იან წლებში. ეს სახელო მას მამამ, ასათ გრიგოლისძემ გადასცა მას შემდეგ, რაც თვითონ „იაჯა არიშიანის ადგილისა დაჯდომა სასთაულითა“. მონაწილეობდა განძის ლაშქრობაში.
ლიტერატურა
ერისთავები
ჰერეთი
Khokhanaberd

Khokhanaberd, also known as Khanabert and Tarkhanaberd, is a 9th-century mountaintop fortress near the village of Vank, in the disputed region of Nagorno-Karabakh, de facto in the Martakert Province of the Republic of Artsakh, de jure in the Kalbajar District of Azerbaijan. Historically a part of the Lower Khachen (Nerkin Khachen) province of the Armenian Principality of Khachen, it served as a castle and residence of several rulers of the House of Hasan-Jalalyan.
Etymology
A local folk etymology holds that Hasan Jalal I Dawla, founder of the Hasan-Jalalyan dynasty, named it upon hearing news of his son's birth (in the local Karabakh dialect of Armenian, khokha means child).
The fortress has historically been referred to by various names besides Khokhanaberd, including Tarakhana, Khavanaberd, Khokh, Khoyakhan, and Havaptuk.
History
The fortress is believed to have been constructed from the 7th to 9th centuries, during the period of Arab rule in Armenia. Historian Grigor Ter-Hovhannisyants attributes its construction to the Armenian ruler Sahl Smbatean. In the first half of the 13th century, Prince Hasan Jalal I Dawla of Khachen repaired and expanded the fortress. Khokhanaberd is first mentioned in the history of 13th-century Armenian historian Kirakos Gandzaketsi, who wrote that Hasan Jalal I fortified himself in the castle while under attack by the Mongol general Jula, brother of Chormaqan. Although Jula was unable to take the fortress, Hasan Jalal was forced to provide a yearly tribute and troops to the Mongols, as well as marry off his daughter Ruzan to Bora, Chormaqan's son. Despite this, after the succession of Güyük Khan to the Mongol throne in 1246, Bora returned to Khachen with an army to collect tribute and destroyed Khokhanaberd along with several other fortresses belonging to Hasan Jalal. The fortress suffered further damage during the campaigns of various Turkic invaders in Karabakh in the 15th and 16th centuries.
Gallery
References
Tourist attractions in Azerbaijan
Castles and fortresses in Azerbaijan
Kalbajar District
სექტემბერი 2013

სექტემბერი 2013
სექტემბერი - 2013 წლის მეცხრე თვე. დაიწყო კვირას და დამთავრდა 30 დღის შემდეგ, ორშაბათს.
პორტალი:ახალი ამბები
09
ჩაჩაკის თემი

ჩაჩაკის თემი — თემი სერბეთში, შედის მორავიჩის ოლქში.
თემის მოსახლეობა შეადგენს 116 254 ადამიანს (2007 წლის აღწერის მონაცემები), მოსახლეობის სიმჭიდროვე შეადგენს 183 ადამ./კმ². თემის ფართობი — 636 კმ².
თემის ადმინისტრაციული ცენტრი — ქალაქი ჩაჩაკი. ჩაჩაკის თემი შედგება 58 დასახლებული პუნქტისგან, მათი საშუალო ფართობია 11.0 კმ².
თემის მოსახლეობის სტატისტიკა
რესურსები ინტერნეტში
სერბეთის ოფიციალური სტატისტიკა
სქოლიო
სერბეთის თემები
ენტონი მაკარტენი

ენტონი მაკარტენი (დ. 1961) — ახალზელანდიელი სცენარისტი, დრამატურგი და რომანისტი.
დაიბადა და გაიზარდა ნიუ-პლიმუთში, ახალ ზელანდიაში. დაამთავრა ფრენსის დაგლასის მემორიალური კოლეჯი. მესის უნივერსიტეტის დასრულების შემდეგ სწავლა განაგრძო დედოფალ ვიქტორიას უნივერსიტეტში. 1980-იან წლებში დაიწყო პიესების წერა.
მაკარტენი არის რამდენიმე ბიოგრაფიული ფილმის სცენარის ავტორი, მათ შორისაა: „ყველაფრის თეორია (2014), „მძიმე დროება“ (2017) და „ბოჰემური რაფსოდია“ (2018). მიღებული აქვს BAFTA-ს ორი ჯილდო და ოსკარის სამი ნომინაცია.
რესურსები ინტერნეტში
ენტონი მაკარტენის პროფილი almabooks.co.uk-ზე
ენტონი მაკარტენი nzonscreen.com-ზე
სქოლიო
დაბადებული 1961
ახალზელანდიელი სცენარისტები
ახალზელანდიელი დრამატურგები
XX საუკუნის ახალზელანდიელი რომანისტები
XXI საუკუნის ახალზელანდიელი რომანისტები
BAFTA-ს გამარჯვებულები (პიროვნებები)
კარსელენი

კარსელენი — მუნიციპალიტეტი ესპანეთში, შედის კასტილია-ლა-მანჩის ავტონომიური გაერთიანების ალბასეტეს პროვინციის ლა-მანჩუელის კომარკის შემადგენლობაში. ფართობი — 75,3 კმ². მოსახლეობა — 495 კაცი (2020 წ.).
იხილეთ აგრეთვე
ალბასეტეს მუნიციპალიტეტები
რესურსები ინტერნეტში
კარსელენის მუნიციპალიტეტის ოფიციალური საიტი
სქოლიო
ალბასეტეს მუნიციპალიტეტები
ნეითან სკოტი

ნეითან სკოტი — გამოგონილი პერსონაჟი, რომელსაც ასახიერებს ჯეიმზ ლაფერტი, სერიალში One Tree Hill. ნეითანი არის ლუკას სკოტის ნახევარ-ძმა, ჰეილი ჯეიმზ სკოტის ქმარი, ჯეიმზ ლუკას სკოტის მამა და ლილი სკოტის ნათესავი.
სქოლიო
გამოგონილი პერსონაჟები
One Tree Hill-ის პერსონაჟები
sv:One Tree Hill#Nathan Scott
კასლგარი

კასლგარი — სოფელი ირლანდიაში, მდებარეობს გოლუეის საგრაფოში, კონაქტის პროვინციაში.
2002 წლის მონაცემებით სოფლის მოსახლეობა 842 ადამიანს შეადგენს.
იხილეთ აგრეთვე
გოლუეის საგრაფო
სქოლიო
გოლუეის საგრაფოს დასახლებული პუნქტები
სანგრია

სანგრია (ესპ.-დან sangre — სისხლი) — ესპანური სუსტი ალკოჰოლური სასმელი წითელ ღვინის საფუძველზე ხილის ნაჭრების, შაქრის და ასევე ბრენდისა და მშრალი ლიქიორის დამატებით.
ისტორია
სანგრია გაჩნდა XIX საუკუნეში, სამხრეთ ესპანეთსა და პორტუგალიაში. ხილის შემგროვებლებს თან დაჰქონდათ ტიკები წყალში გაზავებული წითელი ღვინით. ამავე ტიკში ისინი წურავდნენ ახალ მოკრეფილი ციტრუსის წვენს. ეს ნაზავი მზეში მუშაობას უადვილებდა და აგრილებდა მათ და ამავდროულად საშუალებას არ აძლევა ძლიერ დამთვრალიყვნენ.
ერთი აზრი იმის შესახებ, თუ რატომ დაერქვა ამ სასმელს „სანგრია“ არ არსებობს.
ერთ-ერთი ლეგენდის თანახმად ამ სასმლის ავტორი თითქოს და არის იტალიელი ჯარისკაცი ჰელიო გაბალი, რომელიც დიდი ხანი ოცნებობდა, რომ შეექმნა ციტრუსული ღვინო. მან ამ ცდებში რამდენიმე წელი დახარჯა ჯერ სამშობლოში შემდეგ კი ესპანეთში, მაგრამ უშედეგოდ. ერთ ღამეს იმედგაცრუებულმა გაბალმა, მიხვდა რა რომ მას არაფერი გამოუვიდა, გაბრაზებულმა ღვინით სავსე დოქში მსხვილად დაჭრილი ფორთოხლის ნაჭრები ჩაყარა და განაცხადა, რომ წარუმატებლობის და მიუხედავად მაინც მხოლოდ ციტრუსულ ღვინოს დალევდა. განცვიფრებული ესპანელები გაოცებულნი უყურებდნენ, თუ როგორ ურევდა იტალიელი მეწამული ფერის სასმელს. როდესაც ესპანელებმა სასმელი გასინჯეს წამოიყვირეს „Es Sangre del Diablo!“ (ესპ.–დან „ეს ეშმაკის სისხლია!“). გაბალი ერეტიკოსად და სატანის თანამონაწილედ შერაცხეს, ის დააკავეს და შემდგომში ცეცხლზე დაწვეს. სასმელს კი, რომელიც მან მოიგონა „სანგრია“ დაერქვა. რამდენიმე წლის შემდეგ ინკვიზიციამ მოხსნა აკრძალვდა და ნება დართო ამ სასმლის მომზადებისთვის. იმ დროიდან სანგრია ყველაზე პოპულარული ალკოჰოლური კოქტეილია ესპანეთში.
ლიტერატურა
Mittie Hellmich, Sangria: Fun and Festive Recipes (Chronicle Books, 2004).
Andrew F. Smith, "Sangria" in The Oxford Companion to American Food and Drink (ed. Andrew F. Smith: Oxford University Press, 2007), p. 522.
კოქტეილები
ღვინოები
Marcos, Ilocos Norte

Marcos, Ilocos Norte
Marcos, officially the Municipality of Marcos, is a 4th class municipality in the province of Ilocos Norte, Philippines. According to the 2020 census, it has a population of 18,010.
Formerly a part of Dingras, Ilocos Norte, Marcos was created on June 22, 1963, by Republic Act No. 3753, named in honor of Mariano Marcos, the father of former President Ferdinand Marcos.
History
Political violence
The small town of Marcos has seen multiple violent political attacks.
On the morning of June 3, 2017, Mayor Arsenio Agustin was shot in the head and died on the spot after inspecting a project in Barangay Mabuti. Municipal employee Mark Valencia was also shot in the back. The mayor's bodyguards fired back at the gunman but the gunman got away.
Just after dark on the evening of April 4, 2017, Vice Mayor Jessie Ermitanio survived an ambush and shootout while driving on an unpopulated section of road between the Padsan River and the Daquioag Elementary school. The vice mayor's driver Lucky Jesrel Rumbaoa died from the gunshots and his security escort Ricky Florendo and Municipal Council staffer Edralin Arellano were injured.
Mayor Agustin had been receiving death threats prior to the shooting and the vice mayor had requested a police escort after he believed he was being stalked when serving as acting mayor in October 2016.
On February 4, 2013, the former mayor Salvador Pillos survived an attack by motorcycle-riding gunmen, who shot him while he was inspecting a project.
On the afternoon of February 23, 2013, the Barangay Fortuna chairman Alfredo Arce was gunned down by a gunman riding tandem on the back of a motorcycle. Arce was shot in the chest and died on the spot.
Geography
Barangays
Marcos is politically subdivided into 13 barangays. Each barangay consists of puroks and some have sitios.
Pacifico (Agunit)
Imelda (Capariaan)
Elizabeth (Culao)
Daquioag
Escoda
Ferdinand
Fortuna
Lydia (Poblacion)
Mabuti
Valdez (Biding)
Tabucbuc (Ragas)
Santiago
Cacafean
There were 4 barangays named after Mariano Marcos' four children:
Ferdinand Marcos (1917-1989), who became president of the Philippines (1965–1986)
Pacifico Marcos (1919-), a physician
Elizabeth Marcos-Keon (1921-1986), former Ilocos Norte governor (1971-1983) and mother of Michael Marcos Keon
Fortuna Marcos-Barba (1931-2018)
Climate
Demographics
In the 2020 census, the population of Marcos, Ilocos Norte, was 18,010 people, with a density of .
Economy
Government
Local government
Marcos, belonging to the second congressional district of the province of Ilocos Norte, is governed by a mayor designated as its local chief executive and by a municipal council as its legislative body in accordance with the Local Government Code. The mayor, vice mayor, and the councilors are elected directly by the people through an election which is being held every three years.
Elected officials
References
External links
[ Philippine Standard Geographic Code]
Philippine Census Information
Local Governance Performance Management System
Municipalities of Ilocos Norte
Giorgi Asanidze

Giorgi Asanidze (born 30 August 1975 in Sachkhere) is a former Georgian weightlifter, Olympic Champion, World Champion, and three time European Champion who competed in the 85 kg and 77 kg categories.
Career
Weightlifting
He competed at the 2000 Summer Olympics where he won a bronze medal (all three medalists had the same total of 390 kg, but the medals were determined by lowest body weight), and the 2004 Summer Olympics where he won gold.
He is currently the coach for the Georgian National Weightlifting Team, including European medalist Goga Chkheidze, European champion Shota Mishvelidze, Olympic bronze medalist Anton Pliesnoi, and two-time Olympic champion Lasha Talakhadze.
Government
He was elected to the Parliament of Georgia from the United National Movement in 2004. He was reelected in the May 2008 Parliamentary election from Tbilisi’s Gldani constituency on the same party ticket.
Major results
Career bests
Snatch: 181 kg
Clean and jerk: 210 kg
Total: 391 kg 2000 European Championship in the class to 85 kg.
References
External links
1975 births
Living people
People from Sachkhere
Sportspeople from Imereti
Male weightlifters from Georgia (country)
Olympic weightlifters for Georgia (country)
Olympic gold medalists for Georgia (country)
Olympic bronze medalists for Georgia (country)
Olympic medalists in weightlifting
Weightlifters at the 2000 Summer Olympics
Weightlifters at the 2004 Summer Olympics
Medalists at the 2004 Summer Olympics
Members of the Parliament of Georgia
United National Movement (Georgia) politicians
Recipients of the Presidential Order of Excellence
European Weightlifting Championships medalists
World Weightlifting Championships medalists
ბაისუბანი (მრავალმნიშვნელოვანი)

ბაისუბანი (მრავალმნიშვნელოვანი)
საკუთარი სახელი ბაისუბანი აღნიშნავდეს:
ბაისუბნისხევი — მდინარე ლაგოდეხის მუნიციპალიტეტში
ბაისუბანი — სოფელი ლაგოდეხის მუნიციპალიტეტში